CELEX: 32018R0676
Language: ro
Date: 2018-05-03 00:00:00
Title: Regulamentul (UE) 2018/676 al Comisiei din 3 mai 2018 de rectificare a Regulamentului (UE) nr. 546/2011 al Comisiei de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește principiile uniforme de evaluare și autorizare a produselor de protecție a plantelor (Text cu relevanță pentru SEE. )

4.5.2018   
               
               
                  RO
               
               
                  Jurnalul Oficial al Uniunii Europene
               
               
                  L 114/8
               
            REGULAMENTUL (UE) 2018/676 AL COMISIEI
      din 3 mai 2018
      de rectificare a Regulamentului (UE) nr. 546/2011 al Comisiei de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește principiile uniforme de evaluare și autorizare a produselor de protecție a plantelor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 29 alineatul (6) și articolul 84 litera (d),
      întrucât:
      
                  (1)
               
               
                  Apare o eroare la punctul C. 2.5.1.2 subpunctul (i) din partea I a anexei la Regulamentul (UE) nr. 546/2011 al Comisiei (2) care stabilește principiile specifice care trebuie luate în considerare în procesul decizional în ceea ce privește concentrația substanței active, a metaboliților relevanți și a produselor de degradare și de reacție în apele subterane.
               
            
                  (2)
               
               
                  Eroarea a apărut atunci când s-au încorporat anumite dispoziții ale Deciziei 91/414/CEE a Consiliului (3), abrogate, în Regulamentul (UE) nr. 546/2011, în temeiul articolului 84 litera (d) din Regulamentul (CE) nr. 1107/2009.
               
            
                  (3)
               
               
                  În anexa la Directiva 91/414/CEE s-a făcut referire la Directiva 80/778/CEE a Consiliului privind calitatea apei destinate consumului uman (4), aceasta fiind ulterior abrogată și înlocuită cu Directiva 98/83/CE a Consiliului privind calitatea apei destinate consumului uman (5). Prin urmare, Regulamentul (UE) nr. 546/2011 ar trebui să se refere la Directiva 98/83/CE a Consiliului și nu la Directiva 2006/118/CE a Parlamentului European și a Consiliului (6), care privește protecția apelor subterane împotriva poluării și a deteriorării.
               
            
                  (4)
               
               
                  Prin urmare, Regulamentul (UE) nr. 546/2011 ar trebui rectificat în consecință.
               
            
                  (5)
               
               
                  Pentru a se asigura că sunt aplicate criteriile corecte pentru o punere în aplicare adecvată a principiilor uniforme, de asemenea, procedurilor de evaluare în curs, această rectificare ar trebui să se aplice cât mai curând posibil.
               
            
                  (6)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Regulamentul (UE) nr. 546/2011 se rectifică după cum urmează:
      
                   
               
               
                  În partea I din anexă, punctul C. 2.5.1.2 subpunctul (i) se înlocuiește cu următorul text:
                  
                     
                                 „(i)
                              
                              
                                 concentrația maximă admisibilă stabilită prin Directiva 98/83/CE a Consiliului (*1); sau
                              
                           
               
            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 3 mai 2018.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 309, 24.11.2009, p. 1.
      
         (2)  Regulamentul (UE) nr. 546/2011 al Comisiei din 10 iunie 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește principiile uniforme de evaluare și autorizare a produselor de protecție a plantelor (JO L 155, 11.6.2011, p. 127).
      
         (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
      
         (4)  Directiva 80/778/CEE a Consiliului din 15 iulie 1980 privind calitatea apei destinate consumului uman (JO L 229, 30.8.1980, p. 11).
      
         (5)  Directiva 98/83/CE a Consiliului din 3 noiembrie 1998 privind calitatea apei destinate consumului uman (JO L 330, 5.12.1998, p. 32).
      
         (6)  Directiva 2006/118/CE a Parlamentului European și a Consiliului din 12 decembrie 2006 privind protecția apelor subterane împotriva poluării și a deteriorării (JO L 372, 27.12.2006, p. 19).
      
         (*1)  Directiva 98/83/CE a Consiliului din 3 noiembrie 1998 privind calitatea apei destinate consumului uman (JO L 330, 5.12.1998, p. 32).”